CELEX: 62017CN0584
Language: hr
Date: 2017-10-04 00:00:00
Title: Predmet C-584/17 P: Žalba koju je 4. listopada 2017. ADR Center SpA podnio protiv presude Općeg suda (prvo prošireno vijeće) od 20. srpnja 2017. u predmetu T-644/14, ADR Center SpA protiv Europske komisije

8.1.2018   
            
            
               HR
            
            
               Službeni list Europske unije
            
            
               C 5/20
            
         Žalba koju je 4. listopada 2017. ADR Center SpA podnio protiv presude Općeg suda (prvo prošireno vijeće) od 20. srpnja 2017. u predmetu T-644/14, ADR Center SpA protiv Europske komisije
   (Predmet C-584/17 P)
   (2018/C 005/27)
   Jezik postupka: engleski
   
      Stranke
   
   
      Žalitelj: ADR Center SpA (zastupnici: A. Guillerme i T. Bontinck, odvjetnici)
   
      Druga stranka u postupku: Europska komisija
   
      Zahtjevi
   
   Žalitelj od Općeg suda zahtijeva da:
   
               —
            
            
               ukine presudu Općeg suda od 20. srpnja 2017., ADR/ Komisija (T-644/14);
            
         
               —
            
            
               poništi Odluku Komisije C (2014) 4485 final od 27. lipnja 2014. o povratu dijela financijskog doprinosa koji je isplaćen tuženiku;
            
         
               —
            
            
               donese konačnu odluku o sporu i prihvati zahtjev koji je tuženik podnio u prvom stupnju;
            
         
               —
            
            
               naloži Komisiji snošenje troškova ovog postupka, uključujući troškove tuženika pred ovim i Općim sudom.
            
         
      Žalbeni razlozi i glavni argumenti
   
   
               1)
            
            
               Opći sud je počinio pogrešku koja se tiče prava pri tumačenju načela Unije koje uređuje financijsku potporu Europske unije, u skladu s kojim Unija smije subvencionirati samo stvarno nastale troškove.
               Žalitelj smatra da je Opći sud primijenio osobito strogo tumačenje tog načela koje nije u skladu s ranijom sudskom praksom Suda i voljom europskog zakonodavca.
            
         
               2)
            
            
               Opći sud je počinio pogrešku koja se tiče prava pri tumačenju članka 299. UFEU-a, članka 79. Financijske uredbe Unije (1), članka 47. Povelje Europske unije o temeljnim pravima i sudske prakse Suda Europske unije.
               Žalitelj smatra da je Opći sud pogrešno protumačio članak 299. UFEU-a i članak 79. stavak 2. Financijske uredbe na način da oni Komisiji daju ovlast izdavanja izvršnog naloga za povrat u predmetima koji se tiču ugovora. Osim toga, pobijana presuda nije u skladu sa sudskom praksom Suda u predmetu Lito Maieftiko Gynaikologiko kai Cheirourgiko Kentro AE/Komisija. Konačno, djelotvornost tužbe koja se temelji na članku 272. UFEU-a drastično je smanjena za korisnika subvencije s obzirom na to da Europska komisija može odlučiti poduzeti mjere za prisilni povrat prije nego što nadležni sud donese konačnu odluku.
            
         
      (1)  Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL 2012., L 298, str. 1.) (SL, posebno izdanje na hrvatskom jeziku, poglavlje 1, svezak 7, str. 248.)